b"\n_START_ARTICLE_\nLo + Plus\n_START_SECTION_\nHist\xc3\xb2ria\n_START_PARAGRAPH_\nLo + Plus \xc3\xa9s l'adaptaci\xc3\xb3 espanyola del programa Nulle Part Ailleurs de la cadena de pagament francesa Canal+. Inicialment el programa s'emetia en obert de dimarts a divendres en la franja de l' access prime-time (20:30 a 21:30), ja que els dilluns s'emitia El d\xc3\xada despu\xc3\xa9s. Era presentat pel periodista M\xc3\xa1ximo Pradera i l'escriptor i exdiplom\xc3\xa0tic Fernando Schwartz, amb la col\xc2\xb7laboraci\xc3\xb3 de Ana Garc\xc3\xada-Si\xc3\xb1eriz, qui realitzava una secci\xc3\xb3 de cinema (m\xc3\xa9s tard ampliada a moda i tend\xc3\xa8ncies)._NEWLINE_En la temporada 1999-2000 el programa es va avan\xc3\xa7ar mitja hora (de 20.00 a 21.00), i a partir de la temporada 2000-2001 es va traslladar a la franja de sobretaula (15.30 a 16.30) i finalment es va mantenir en aquest horari. Coincidint amb el canvi, es va incorporar Ram\xc3\xb3n Arang\xc3\xbcena, qui ja realitzava tres anys abans petites intervencions c\xc3\xb2miques._NEWLINE_Despr\xc3\xa9s de marxar M\xc3\xa1ximo Pradera a Antena 3, la temporada 2001-2002 Ana Garc\xc3\xada-Si\xc3\xb1eriz i Ram\xc3\xb3n Arang\xc3\xbcena van assumir el paper de copresentadores juntament amb Fernando Schwartz. A ells es van unir dos nous col\xc2\xb7laboradors: Javier Coronas i Nico Abad. No obstant aix\xc3\xb2, poc temps despr\xc3\xa9s Arang\xc3\xbcena va recuperar el seu paper col\xc2\xb7laborador, quedant Schwartz i Garc\xc3\xada-Si\xc3\xb1eriz com a duo principal de presentadors._NEWLINE_Finalment, en la temporada 2004-2005, l'\xc3\xbaltima del programa, abandonen la cadena Fernando Schwartz i Ram\xc3\xb3n Arang\xc3\xbcena, i Manu Carre\xc3\xb1o assumeix el paper de copresentador, juntament amb Ana Garc\xc3\xada-Si\xc3\xb1eriz. En aquesta \xc3\xbaltima etapa s'uniria com a col\xc2\xb7laborador el c\xc3\xb2mic Joaqu\xc3\xadn Reyes donant vida al personatge Roberto Picazo, fan de diversos artistes, que visita el programa cada setmana. Lo + Plus deixaria d'emetre's al juliol de 2005, mesos abans del cessament de l'emissi\xc3\xb3 anal\xc3\xb2gica de Canal+ via terrestre per Cuatro, cadena on aquests dos \xc3\xbaltims presentadors desenvoluparien altres projectes.\n_START_SECTION_\nFormat\n_START_PARAGRAPH_\nLo + Plus era un magaz\xc3\xadn de to informal, realitzat en directe, on es combinaven diverses seccions amb entrevistes a personatges rellevants de la cultura, la pol\xc3\xadtica, etc.\n_START_SECTION_\nConvidats\n_START_PARAGRAPH_\nEl primer convidat va ser Pedro Almod\xc3\xb3var i entre altres, tamb\xc3\xa9 van visitar el programa Mario Vargas Llosa, Anthony Hopkins, Constantino Romero, Sigourney Weaver, Dan Aykroyd, Felipe Gonz\xc3\xa1lez, Federico Trillo, Tim Burton, Jeff Goldblum, Jos\xc3\xa9 Saramago, I\xc3\xb1aki Urdangar\xc3\xadn, Pau Gasol, Antonio Banderas, Rowan Atkinson, Jodie Foster, Carla Bruni, Pen\xc3\xa9lope Cruz, Enrique Bunbury, Inocencio Arias, Phil Collins, Cameron Diaz, Letizia Ortiz Rocasolano, Pierce Brosnan, Santiago Segura, Rosendo Mercado, Santiago Carrillo, Karlos Argui\xc3\xb1ano, Guillermo Fesser, Juan Luis Cano, Stan Lee, John Lasseter, Joaqu\xc3\xadn Sabina, Wim Wenders, Marta S\xc3\xa1nchez, Ana Torroja, Miguel Bos\xc3\xa9, Mira Sorvino, Pedro Duque, Thalia i el grup de rock Bon Jovi.\n_START_SECTION_\nSeccions\n_START_PARAGRAPH_\nDurant les seves quatre primeres temporades (fins a 1998) el programa tamb\xc3\xa9 inclo\xc3\xafa l'espai Las noticias del gui\xc3\xb1ol; posteriorment, la secci\xc3\xb3 es va segregar com un programa independent._NEWLINE_Tamb\xc3\xa9 comptava amb la secci\xc3\xb3 Zapping on es mostraven trossos amb el m\xc3\xa9s destacat del dia anterior en les cadenes de televisi\xc3\xb3 espanyoles. Igual que Les Not\xc3\xadcies del Gui\xc3\xb1ol, aquest espai va tenir el seu propi programa diari i setmanal en la mateixa cadena encara que la secci\xc3\xb3 es va mantenir dins del programa fins a la temporada 2003-2004._NEWLINE_Altres seccions i espais d'humor van ser  La Saga de los Clark, El Crack, Los consejos de Yoshio o Canalone.\n_START_SECTION_\nBanda de Lo + Plus\n_START_PARAGRAPH_\nL'espai comptava amb una banda de m\xc3\xbasica en directe que es va mantenir entre juny de 1997 i juny de 2004. La banda Lo + Plus band o Groove Company s'encarregava d'interpretar la sintonia del programa a m\xc3\xa9s de petites peces musicals quan donaven pas a la publicitat, sovint versionant temes dels convidats, com en l'homenatge a Roc\xc3\xado Jurado amb el cl\xc3\xa0ssic Como una ola portat a Swing. EEstava composta per cinc espanyols, un angl\xc3\xa8s i un suec: William Gibbs (saxo i cap de la banda), Ove Larsson (tromb\xc3\xb3), Francisco 'Paco' Iba\xc3\xb1ez (trompeta), Marcos Miranda (baix), Javier Caba\xc3\xb1as (guitarra el\xc3\xa8ctrica), Isaac Gonz\xc3\xa1lez (teclats), i David Fern\xc3\xa1ndez (bateria). William Gibbs va ser a m\xc3\xa9s l'encarregat de compondre la segona sintonia original del programa en 1997. La primera sintonia va ser composta per Jordi Nicolau i Luis S\xc3\xa1nchez."